open-index/open-wikipedia-markdown huggingface dataset:
เตียวโหลว

**เตียวโหลว** (ภาษาจีนกลาง; ) หรือ **ติ๊วเหล่า** (ภาษากวางตุ้ง; ) หมายถึงหอตรวจการณ์ความสูงกลายชั้นที่พบได้ในหมู่บ้านตามชนบท ส่วนใหญ่พบได้ในไคผิง มณฑลกวางตุ้ง ประเทศจีน ในปี ค.ศ. 2007 ยูเนสโกขึ้นทะเบียนให้ *[[Kaiping Diaolou and Villages|บรรดาเตียวโหลวและหมู่บ้านแห่งไคผิง]]* () เป็นแหล่งมรดกโลก ซึ่งรวมถึงเตียวโหลวที่สร้างขึ้นในศตวรรษที่ 19-20 ด้วยสถาปัตยกรรมผสมผสานแบบจีนและยุโรป

เตียวโหลวมีการก่อสร้างมาตั้งแต่สมัยราชวงศ์หมิงจนถึงต้นศตวรรษที่ 20 และมีการสร้างมากที่สุดในสมัยขุนศึกเมื่อทศวรรษ 1920 ถึง 1930 โดยได้รับการสนับสนุนด้านเงินทุนจากชาวจีนโพ้นทะเล และมีการสร้างเตียวโหลวขึ้นมากกว่า 3,000 หอ ปัจจุบันเป็นที่คาดการณ์ว่ามีเตียวโหลวเพียง 1,800 แห่งที่ยังเหลืออยู่ในหมู่บ้านตามชนบทของไคผิง ส่วนใหญ่ถูกทิ้งร้าง นอกจากนี้ยังสามารถพบเตียวโหลวในพื้นที่อื่น ๆ ของมณฑลกวางตุ้ง รวมถึงในเซินเจิ้นและตงกว่าน

ในปลายศตวรรษที่ 19 ถึงต้นศตวรรษที่ 20 ด้วยความไม่มั่นคงทางสังคมและความอดอยาก ไคผิงกลายมาเป็นศูนย์กลางสำคัญหนึ่งของการอพยพไปโพ้นทะเล ร่วมกับพื้นที่อื่น ๆ ในแถบเซย์ยับ เตียวโหลวที่สร้างขึ้นในสมัยต้นศตวรรษที่ 20 จำนวนมากสร้างขึ้นตามศูนย์กลางของการอพยพเหล่านี้ เงินทุนจากชาวจีนอพยพไปโพ้นทะเลได้ถูกส่งกลับมายังตระกูล หมู่บ้าน หรือเผ่าของตน และถูกนำไปใช้สร้างหอสังเกตการณ์ แม้ว่าเตียวโหลวจะสร้างขึ้นโดยมีวัตถุประสงค์หลักเพื่อการป้องกันการรุกรานจากผู้บุกรุก แต่บางเตียวโหลวก็ใช้งานเพื่อการอยู่อาศัยด้วย บ้างสร้างขึ้นโดยครอบครัวเดี่ยว ๆ และบ้างวร้างขึ้นโดยหลายครอบครัวไปจนถึงจากชุมชนของหมู่บ้าน ไคผิงได้กลายมาเป็นหม้อหลอมวัฒนธรรมที่ชาวจีนโพ้นทะเลนำกลับมา ซึ่งแสดงออกผ่านการก่อสร้างเตียวโหลวด้วยองค์ประกอบทางสถาปัตยกรรมของยุโรปมาผสมผสาน

## อ้างอิง

หมวดหมู่:หอคอย
หมวดหมู่:สถาปัตยกรรมจีน
หมวดหมู่:มณฑลกวางตุ้ง
ฝูลู่

**ฝูลู่** () เป็นสัญลักษณ์ ชุดตัวอักษร หรือการร่ายเวทย์ในลัทธิเต๋า หรืออาจใช้เรียกแผ่นกระดาษเขียนสัญลักษณ์ดังกล่าว ซึ่งเขียนหรือพิมพ์ลงบนแผ่นผ้าหรือแผ่นกระดาษโดยนักบวชเต๋า

ผู้ปฏิบัติฝูลู่เรียกว่า ฝูลู่พ่าย () ซึ่งเป็นกลุ่มไม่เป็นทางการของนักบวชเต๋าสำนักต่าง ๆ เช่นเดียวกับการปฏิบัติอื่น ๆ ของลัทธิเต๋า ฝูลู่ไม่ได้จำกัดอยู่เฉพาะในศาสนาเต๋า แต่ยังถูกนำไปใช้ในศาสนาพุทธแบบจีน และมีอิทธิพลต่อ  ในศาสนาพุทธในประเทศญี่ปุ่นกับชินโต และ  ที่ใช้ในลัทธิชามานเกาหลี

การออกแบบอักษรหรือสัญลักษณ์ของฝูลู่มักมีลักษณะลายเส้นที่ไม่เป็นรูปแบบแต่มีลักษณะคล้ายคลึงกับอักษรจีน บ่อยครั้งมักนำเอาคำที่มีอยู่เดิมมาทำให้ยาวขึ้นอาจด้วยการผสานสัญลักษณ์ที่ไม่ใช่ตัวอักษรเข้าไป นักบวชเต๋าจะเป็นผู้ตีความระบบการเขียนที่ยืดหยุ่นนี้ ลักษณะตัวอักษรยังแตกต่างกันไปตามสำนักปฏิบัติ วิธีการเขียนฝูลู่มักส่งต่อสืบทอดกันในสำนักจากอาจารย์สู่ศิษย์ และถือเป็นศาสนกิจพิเศษที่สามารถใช้สื่อสารกับดวงวิญญาณได้ ศาสตราจารย์มหาวิทยาลัยฟูตัน เกอ เจากวง (Ge Zhaoguang) รพบุว่าลักษณะของฝูลู่ที่อ่านไม่ออกโดยคนทั่วไปนั้นถือเป็นการออกแบบให้เป็นการเลียนภาษาโบราณ (linguistic archaism) และจงใจออกแบบให้อ่านไม่ออกเพื่อเป็นดั่ง "ผ้าคลุมโลกอื่นที่สัมผัสไม่ได้" จะมีเพียงนักบวชจำนวนไม่กี่รูปที่ได้รับการคัดเลือกแล้วเท่านั้นที่จะสามารถผลิตฝูลู่ได้เอง

ฝูลู่ยังถูกนำมาใช้เพื่อกการรักษาในฐานะส่วนหนึ่งของการแพทย์แผนจีนมานานหลายศตวรรษ โดยรู้จักในชื่อ จูโยว () และได้รับการสนับสนุนโดยรัฐในสมัยราชวงศ์สุยและราชวงศ์หมิงตอนปลาย กระนั้น การแพทย์แผนจีนร่วมสมัยปฏิเสธการใช้การรักษาแบบนี้ ท่ามกลางการใช้งานที่ยังคงแพร่หลายในปัจจุบันในลักษณะเทียบเท่ากับการสะกดจิต (hypnosis) ในโลกตะวันตก

## อ้างอิง

หมวดหมู่:ลัทธิเต๋า
หมวดหมู่:เครื่องราง
หมวดหมู่:อักษรจีน
Estola attenuata

***Estola attenuata*** เป็นชนิดของด้วงในวงศ์ Cerambycidae ที่ได้รับการบรรยายโดย Fisher ใน ค.ศ. 1926 ถือเป็นแมลงที่เป็นที่รู้จักจากจาเมกา

## อ้างอิง
เขาซีเฉียว

**เขาซีเฉียว** เป็นภูเขาไฟที่สงบแล้วอายุ 40-50 ล้านปี ตั้งอยู่ทางใต้ของอำเภอหนานไห่ นครฝัวชาน มณฑลกวางตุ้ง ประเทศจีน ถือเป็นเขตทิวทัศน์และสถานที่ท่องเที่ยวสำคัญของเมือง รวมถึงได้รัลการคุ้มครองในฐานะป่าอนุรักษ์ เขาซีเฉียวกินพื้นที่ขนาด  ประกอบด้วย 72 ยอดเขา โดยยอดที่สูงสุดคือยอเขาต้าเชิง (Dacheng Peak; ) ซี่งสูง 

ในบริเวณเขายังมีทั้งถ้ำตามธรรมชาติรวม 42 ถ้ำ บ่อน้ำพุธรรมชาติ 232 แหล่ง และน้ำตก 28 แห่ง ซึ่งรวมถึงน้ำตกจากเขาสูงในมวลเมฆ () หนึ่งในแปดทิวทัศน์ของกว่างโจวในสมัยศตวรรษที่ 18

## อ้างอิง
เขตอุตสาหกรรมซูโจว

**เขตอุตสาหกรรมซูโจว** (; ) เป็นพื้นที่การพัฒนาในซูโจว มณฑลเจียงซู ประเทศจีน ก่อตั้งขึ้นในปี 1994 ส่วนหนึ่งของโครงการการปฏิรูปเศรษฐกิจจีนในทศวรรษ 1990 มีความพิเศษในฐานะที่เป็นโครงการที่เกิดจากการพัฒนาร่วมระหว่างทางการจีนกับสิงคโปร์ แม้ในตอนแรกเขตอุตสาหกรรมจะไม่ประสบผลสำเร็จแต่ต่อมาได้กลายสภาพมาเป็นอสังหาริมทรัพย์แนวหน้าของซูโจวและเป็นที่ตั้งของสำนักงานบริษัทมากมาย และได้รับการยอมรับให้เป็นหนึ่งในเขตอุตสาหกรรมที่ประสบความสำเร็จสูงสุดของจีนจนถึงปัจจุบัน

เขตอุตสาหกรรมซูโจวมีขนาดพื้นที่  และประชากรถาวร 807,800 คนตามรายงานทางการเมื่อปี 2019

ในปี 1992 แนวคิดการพัฒนาเขตอุตสาหกรรมสมัยใหม่เริ่มเป็นที่พูดถึง หลังเติ้ง เสี่ยวผิงเดินทางเยือนใต้ในปีเดียวกัน เขาได้กล่าวว่า "สิงคโปร์มีการบิรหารจัดการที่ดีและมีระบบเรียบทางสังคมที่ดี เราควรดูเป็นตัวอย่าง และเรียนรู้ที่จะทำให้ดีกว่าพวกเขา" รัฐบาลของจีนและสิงคโปร์ได้พูดคุยกันถึงโครงการสร้างเขตอุตสาหกรรมใหม่และได้ข้อสรุปว่าจะก่อสร้างในทางตะวันออกของนครซูโจว ซึ่งถูกเลือกเนื่องจากตำแหน่งที่ตั้งที่ใกล้กับศูนย์กลางเศรษฐกิจอย่างเซี่ยงไฮ้ รวมถึงมีประชากรแรงงานที่มีการศึกษาและมีทักษะอยู่เดิม โครงการเขตอุตสาหกรรมจีน-สิงคโปร์ ซูโจว (China–Singapore Suzhou Industrial Park; CS-SIP) จึงเริ่มต้นในปี 1994 โดยรองประธานาธิบดีจีน ลี่ ล่านชิง และรัฐมนตรีอาวุโสสิงคโปร์ ลี กวน ยู ลงนามร่วมในสนธิสัญญาการพัฒนาเขตอุตสาหกรรมในซูโจว ที่ซึ่งต่อมาพัฒนามาเป็นเขตอุตสาหกรรมซูโจว

## อ้างอิง

หมวดหมู่:ซูโจว
หมวดหมู่:ความสัมพันธ์จีน-สิงคโปร์
ป้อมอัจญ์ยาด

**ป้อมอัจญ์ยาด** (, ; , ) เป็นอดีตป้อมปราการสมัยจักรวรรดิออตโตมันที่ตั้งอยู่บนเนินเขาเหนือมัสยิดอัลฮะรอมในนครมักกะฮ์ ประเทศซาอุดิอาระเบีย ป้อมนี้สร้างขึ้นในตอนปลายศตวรรษที่ 18 และถูกรื้อถอนโดยรัฐบาลในปี 2002 เพื่อเตรียมพื้นที่สำหรับโครงการพัฒนาเชิงพาณิชย์ อับรอญุลบัยต์ การรื้อถอนป้อมนี้นำไปสู่การวิจารณ์จากมุสลิมทั่วโลกและจากรัฐบาลของประเทศตุรกี

## ประวัติศาสตร์
ป้อมอัจญ์ยาดสร้างขึ้นในปี 1780 โดยออตโตมันเพื่อป้องกันกะอ์บะฮ์จากการถูกรุกราน ป้อมปราการมีขนาดเนื้อที่  บนเขาบุลบุล (Bulbul Mountain) ซึ่งเป็นสเปอร์ของเขาเญเบลกูดา เหนือมัสยิดอัลฮะรอมจากทางใต้

ระหว่างวันที่ 1 ถึง 9 มกราคม 2002 รัฐบาลซาอุดิอาระเบียทำการรื้อถอนป้อมอัจญ์ยาด เช่นเดียวกับเนินเขาบุลบุลซึ่งถูกปรับสภาพพื้นผิวจนเรียบ เพื่อเตรียมพื้นที่สำหรับโครงการก่อสร้างมูลค่า 15 พันล้านดอลล่าร์สหรัฐ อับรอญุลบัยต์

## เสียงตอบรับ
การรื้อถอนป้อมเก่าแก่ซ่งถือเป็นโบราณสถานเช่นนี้นำไปสู่การคัดค้านจากในและนอกประเทศ รัฐมนตรีต่างประเทศตุรกี İsmail Cem İpekçi และหน่วยงานมากมายพยายามยับยั้งการรื้อถอนป้อม  รองหัวหน้าพรรคประชาธิปไตยฝ่ายซ้าย (DSP) ของตุรกี Ertuğrul Kumcuoğlu ออกมาเสนอให้ทำการปิดกั้นการเดินทางไปยังซาอุดิอาระเบีย กระทรวงวัฒนธรรมและการท่องเที่ยวประณามการรื้อถอนป้อม และเปรียบเปรยการกระทำนี้กับการทำลายพระพุทธรูปบามียัน รวมถึงกล่าวหารัฐบาลซาอุดิอาระเบียว่า "ยังคงยืนหยัดในนโยบายการรื้อถอนทำลายมรดกออตโตมัน [ในซาอุดิอาระเบีย]"

สำนักข่าว AFP กล่าวอ้างคำพูดของรัฐมนตรีกิจการอิสลามของซาอุดิอาระเบีย Saleh al-Shaikh ว่า "ไม่มีใครมีสิทธิ์ที่จะมารุกร้ำกิจการในอำนาจของอีกรัฐหนึ่ง" และทำไปเพื่อสร้างโครงการที่จะให้ที่พักแก่ผู้เดินทางมาแสวงบุญฮัจญ์ โดยระบุว่าเป็น "เพื่อผลประโยชน์ของมุสลิมทั่วโลก"

ในปี 2018 มีการก่อสร้างแบบจำลองถูกสัดส่วนขนาด 25% จากของเดิมใน Miniatürk เมืองจำลองในอิสตันบูล

## อ้างอิง
กระแสลมหมุนขั้วโลก

**กระแสลมหมุนขั้วโลก** () หรือ **กระแสอากาศวนแถบขั้วโลก** () คือกระแสอากาศเย็นจัดที่พัดวนรอบขั้วโลกทั้งสองขั้วเป็นบริเวณกว้าง กระแสลมหมุนรอบขั้วยังปรากฏในเทหวัตถุแบบดาวเคราะห์ที่หมุนรอบตัวเองและมีแกนเอียงน้อยด้วย ศัพท์ *กระแสลมหมุนขั้วโลก* อาจใช้เพื่อสื่อถึงปรากฏการณ์ที่แตกต่างกันสองปรากฏการณ์ ได้แก่ กระแสลมหมุนขั้วโลกชั้นสแตรโทสเฟียร์และกระแสลมหมุนขั้วโลกชั้นโทรโพสเฟียร์ กระแสลมหมุนขั้วโลกทั้งในชั้นสแตรโทสเฟียร์และชั้นโทรโพสเฟียร์ต่างพัดไปในทิศทางเดียวกันกับการหมุนของโลก แต่ทั้งสองก็เป็นปรากฏการณ์ที่แยกจากกันโดยมีขนาด โครงสร้าง วัฏจักรตามฤดูกาล และผลกระทบต่อลมฟ้าอากาศแตกต่างกันไป

กระแสลมหมุนขั้วโลกในชั้นสแตรโตสเฟียร์เป็นบริเวณที่มีลมพัดหมุนวนแบบไซโคลนด้วยความเร็วสูง ที่ความสูงประมาณ 15–50 กิโลเมตร ในบริเวณละติจูดสูงกว่า 50 องศาขึ้นไป และมีความแรงมากที่สุดในฤดูหนาว กระแสลมหมุนนี้ก่อตัวขึ้นในฤดูใบไม้ร่วงในช่วงที่อุณหภูมิในเขตอาร์กติกหรือแอนตาร์กติกลดลงอย่างรวดเร็วเมื่อราตรีขั้วโลกเริ่มต้นขึ้น ความแตกต่างของอุณหภูมิระหว่างขั้วโลกกับเขตร้อนที่เพิ่มขึ้นทำให้เกิดลมแรง และปรากฏการณ์กอรียอลิสทำให้เกิดการหมุนวนขึ้น กระแสลมหมุนขั้วโลกในชั้นสแตรโตสเฟียร์จะสลายตัวในฤดูใบไม้ผลิเมื่อราตรีขั้วโลกสิ้นสุดลง ปรากฏการณ์ที่เรียกว่าการอุ่นขึ้นอย่างฉับพลันของชั้นสแตรโตสเฟียร์เป็นเหตุการณ์ที่เกิดขึ้นเมื่อกระแสลมวนในชั้นสแตรโตสเฟียร์สลายตัวในฤดูหนาว และอาจส่งผลกระทบอย่างมีนัยสำคัญต่อสภาพอากาศที่พื้นผิวโลก

กระแสลมหมุนขั้วโลกในชั้นโทรโพสเฟียร์มักได้รับการนิยามว่าเป็นบริเวณถัดจากกระแสลมกรดในชั้นโทรโพสเฟียร์ขึ้นไปทางขั้วโลก โดยขอบด้านใกล้เส้นศูนย์สูตรอยู่ที่ประมาณละติจูด 40–50 องศา และแผ่ขยายจากพื้นผิวโลกขึ้นไปถึงความสูงประมาณ 10 ถึง 15 กิโลเมตร วัฏจักรประจำปีของกระแสลมหมุนในชั้นโทรโพสเฟียร์แตกต่างจากกระแสลมหมุนในชั้นสแตรโตสเฟียร์ เนื่องจากกระแสลมหมุนในชั้นโทรโพสเฟียร์มีอยู่ตลอดทั้งปี แต่ก็คล้ายคลึงกับกระแสลมหมุนในชั้นสแตรโตสเฟียร์ตรงที่มีความแรงมากที่สุดในฤดูหนาวเมื่อแถบขั้วโลกมีอากาศเย็นที่สุด

กระแสลมหมุนขั้วโลกในชั้นโทรโพสเฟียร์ได้รับการอธิบายครั้งแรกใน ค.ศ. 1853 ส่วนการอุ่นขึ้นอย่างฉับพลันของกระแสลมหมุนในชั้นสแตรโตสเฟียร์ได้รับการค้นพบใน ค.ศ. 1952 จากการตรวจวัดด้วยเครื่องวิทยุหยั่งอากาศที่ระดับความสูงมากกว่า 20 กิโลเมตร กระแสลมหมุนขั้วโลกในชั้นโทรโพสเฟียร์ได้รับการกล่าวถึงบ่อยครั้งในข่าวและสื่อเกี่ยวกับลมฟ้าอากาศในฤดูหนาวที่หนาวจัดของทวีปอเมริกาเหนือใน ค.ศ. 2013–2014 ทำให้ศัพท์นี้กลายเป็นที่นิยมในฐานะคำอธิบายอุณหภูมิที่หนาวเย็นมาก กระแสลมหมุนขั้วโลกในชั้นโทรโพสเฟียร์ได้รับความสนใจจากสาธารณชนมากขึ้นใน ค.ศ. 2021 อันเป็นผลมาจากอุณหภูมิที่หนาวเหน็บสุดขั้วในภาคกลางของสหรัฐ โดยผู้เชี่ยวชาญได้เชื่อมโยงผลกระทบของกระแสลมหมุนนี้กับการเปลี่ยนแปลงสภาพภูมิอากาศ

การพร่องของโอโซนเกิดขึ้นมากที่สุดภายในบริเวณกระแสลมหมุนขั้วโลกโดยเฉพาะเหนือซีกโลกใต้ และจะพร่องลงมากที่สุดในฤดูใบไม้ผลิ​​​​​​​​​​​​​​​​

## อ้างอิง

หมวดหมู่:พลศาสตร์บรรยากาศ
หมวดหมู่:กระแสวน
หมวดหมู่:ขั้วโลก
ฮิเดกิ อาราอิ

(เกิด 15 กันยายน 1963 ในจังหวัดคานากาวะ) เป็นนักวาดการ์ตูนชาวญี่ปุ่น เขาได้รับรางวัล โชงะกุกัง มังงะ อะวอร์ดส์ ครั้งที่ 38 ในหมวดมังงะทั่วไปในปี 1993 จากผลงานเรื่อง *Miyamoto kara Kimi e* มังงะของเขาเรื่อง *[[The World Is Mine (manga)|The World Is Mine]]* ถูกเลือกโดยบรรณาธิการของนิตยสาร *[[Pulp (manga magazine)|Pulp]]* ให้เป็นหนึ่งในรายชื่อ มังงะ เฮลล์ ของมังงะที่มีเนื้อหาขัดแย้งกัน หรือ โต้เถียงกัน

เขาเข้าเรียนที่โรงเรียนมัธยมปลายคาวาวะและจบการศึกษาจากมหาวิทยาลัยเมจิ

## ผลงาน
* *Hachigatsu no Hikari* (1 เล่ม)
* *[[Miyamoto kara Kimi e]]* (12 เล่ม)
* *[[Itoshi no Irene]]* (6 เล่มแรกพิมพ์ซ้ำใน 2 เล่ม)
* *Amanatsu* (รวมเรื่องสั้น 1 เล่ม)
* *[[The World Is Mine (manga)|The World Is Mine]]* (14 เล่ม พิมพ์ซ้ำ 5 ครั้ง)
* *[[Kiichi!!]]* (9 เล่ม)
* *[[Kiichi!!|Kiichi VS]]* (จำนวน 11 เล่ม พิมพ์เป็นตอนในนิตยสาร *[[Big Comic Superior]]*)
* *Sugar* (8 เล่ม)
* *Rin* (3 เล่ม, ตีพิมพ์เป็นตอนใน *[[Bessatsu Young Magazine ]]* - ภาคต่อของ *Sugar*)
* *Scatter: Wish you Were Here* (5 เล่ม)
* *Hito no Ko* (2 เล่ม)

## อ้างอิง

หมวดหมู่:บุคคลที่เกิดในปี พ.ศ. 2506
หมวดหมู่:บุคคลที่ยังมีชีวิตอยู่
หมวดหมู่:นักวาดการ์ตูนจากจังหวัดคานากาวะ
หมวดหมู่:ศิษย์เก่ามหาวิทยาลัยเมจิ
สไปเกอส์เทิร์ฟ

**สไปเกอส์เทิร์ฟ** () เป็นลีกวอลเลย์บอลชายกึ่งอาชีพระดับสูงสุดของประเทศฟิลิปปินส์ จัดขึ้นโดย สปอตส์วิชันแมเนจเมนต์กรุป, อิงก์ (สปอตส์วิชัน) ก่อตั้งขึ้นในปี ค.ศ. 2015

## ประวัติ
ลีกเริ่มต้นขึ้นในปี ค.ศ. 2014 เมื่อเชกีส์ วี-ลีก เปิดตัวประเภทดิวิชันชายในคอนเฟอเรนซ์ที่ 21 ในปีถัดมาสปอตส์วิชันตัดสินใจแยกประเภทดิวิชันชายออกเป็นลีกแยกต่างหาก ทำให้เกิดลีกสไปเกอส์เทิร์ฟขึ้น

ในช่วงปลายปี ค.ศ. 2016 สปอตส์วิชันประกาศว่าลีกจะกลับมารวมกับเชกีส์ วี-ลีกอีกครั้ง ในฤดูกาล 2017 ซึ่งเปลี่ยนชื่อเป็น พรีเมียร์วอลเลย์บอลลีก *(Premier Volleyball League; PVL)* ส่วนประเภทดิวิชันชายของพีวีแอลจะสิ้นสุดลงด้วยการแข่งขันพีวีแอลคอลลีเจียตคอนเฟอเรนซ์ 2018 ซึ่งเป็นการแข่งขันครั้งสุดท้าย อย่างไรก็ตามในวันที่ 6 ตุลาคม ค.ศ. 2018 สไปเกอส์เทิร์ฟได้ประกาศการกลับมาอีกครั้ง และแยกตัวออกจากพีวีแอล

ในปี ค.ศ. 2020 ลีกเปลี่ยนสถานะเป็นลีกอาชีพตามรอยพีวีแอล อย่างไรก็ตาม ฤดูกาล 2020 ถูกยกเลิกเนื่องจากการระบาดทั่วของโควิด-19 เมื่อวันที่ 16 มีนาคม 2021 มีการเปิดเผยว่ามีเพียงสามทีมเท่านั้น ได้แก่ ซิกนัลเอชดี, พีแอลดีที และ วีเอ็นเอส ที่จะเปลี่ยนเป็นทีมอาชีพ

## ทีม
นี่คือทีมที่เข้าแข่งขันในสไปเกอส์เทิร์ฟโอเพนคอนเฟอเรนซ์ 2025

## สรุปผลการแข่งขัน

## จำนวนครั้งที่ชนะเลิศ

*หมายเหตุ: C - collegiate conference, O - open conference, R - reinforced conference, I - invitational conference*

## ดูเพิ่ม
* พรีเมียร์วอลเลย์บอลลีก
* วี-ลีก (ประเทศฟิลิปปินส์)

## อ้างอิง

## แหล่งข้อมูลอื่น
* 

หมวดหมู่:ลีกกีฬาที่ก่อตั้งในปี พ.ศ. 2558
หมวดหมู่:วอลเลย์บอลในประเทศฟิลิปปินส์
หมวดหมู่:วอลเลย์บอลชายลีก
หมวดหมู่:ลีกกีฬาในประเทศฟิลิปปินส์
ร้อยเรียงรักไปกับเธอ

เป็นซีรีส์มังงะญี่ปุ่นแนวยูริ เขียนและวาดภาพโดย Yuama เริ่มตีพิมพ์ในนิตยสาร *[[คอมมิคยูริฮิเมะ]]* ของสำนักพิมพ์อิจิจินชะ ตั้งแต่เดือน พฤษภาคม พ.ศ. 2563 ถึงเดือนมกราคม พ.ศ. 2567 โดยได้รวบรวมตีพิมพ์เป็นหนังสือมังงะรวมเล่ม (*[[ทังโกบง]]*) ทั้งหมด 6 เล่ม มังงะมีลิขสิทธิ์ในประเทศไทยโดยสำนักพิมพ์เซนชู 

## เรื่องย่อ
โฮชิคาวะ ชิซึคุ นักเรียนมัธยมปลายผู้โดดเดี่ยว ได้เขียนนวนิยายอย่างลับ ๆ แต่เมื่อใกล้ถึงปิดเทอมฤดูร้อน กลับถูกอาซากะ คาโอริที่เป็นเพื่อนร่วมชั้นมาเจอเข้า แม้ว่าชิซูกุจะเตรียมใจรับคำวิจารณ์ที่รุนแรงแล้ว แต่คาโอริกลับชื่นชมเธออย่างมากและคาดหวังว่าเธอจะเขียนผลงานเรื่องต่อไป ซึ่งเป็นนิยายรักเกี่ยวกับพวกเขาสองคน ชิซึคุปฏิเสธ แต่คาโอริก็ขอเดทถ้าเธอไม่เขียน 

## ตัวละคร
; 
: 
: เธอเป็นนักเรียนมัธยมปลายชั้นปีที่ 1 ที่หลีกเลี่ยงการโต้ตอบกับผู้อื่น โฮชิคาวะเขียนนิยายและโพสต์เรื่อง  บนเว็บไซต์นิยาย noveL เธอมีพี่สาวชื่อชิซูกะ
; 
: 
: เธอเป็นนักเรียนมัธยมปลายชั้นปีที่ 1 และเป็นเพื่อนร่วมชั้นเรียนของชิซูกุ เธอเป็นสมาชิกที่เป็นที่นิยมของชั้นเรียน มีพฤติกรรมร่าเริงและมักจะเรียกชิซูกุที่หลีกเลี่ยงผู้อื่นอย่างแข็งขัน
; 
: เธอเป็นเพื่อนร่วมชั้นของชิซูกุตอนอยู่ชั้นประถมศึกษาปีที่ 5 และตอนนี้เธอเรียนอยู่โรงเรียนมัธยมปลายแห่งอื่น
; 
: เพื่อนของรูริ
; 
: พี่สาวของชิซึคุ เธอเรียนอยู่ที่โรงเรียนเสริมสวยและอยากจะเป็นช่างทำผม
; 
: น้องสาวของคาโอริ
; 
: สุนัขตัวผู้ของครอบครัวโฮชิคาวะ

## การตีพิมพ์
เขียนและวาดภาพโดย Yuama, *ร้อยเรียงรักไปกับเธอ* เริ่มตีพิมพ์ในญี่ปุ่นในนิตยสาร*[[คอมมิคยูริฮิเมะ]]* ของสำนักพิมพ์อิจิจินชะตั้งแต่วันที่ 18 พฤษภาคม พ.ศ. 2563, ถึงวันที่ 18 มกราคม พ.ศ. 2567 อิจิจินชะได้รวบรวมตีพิมพ์เป็นหนังสือมังงะรวมเล่ม (*[[ทังโกบง]]*) ทั้งหมด 6 เล่ม ตั้งแต่วันที่ 18 มกราคม พ.ศ. 2564, ถึงวันที่ 17 กุมภาพันธ์ พ.ศ. 2567

มังงะมีลิขสิทธิ์ในประเทศไทยโดยสำนักพิมพ์เซนชู

ในภาษาอังกฤษมังงะมีลิขสิทธิ์โดยสำนักพิมพ์ Seven Seas Entertainment วางจำหน่ายในอเมริกาเหนือ

### จำนวนเล่ม

## การตอบรับ
ซีรีส์นี้ได้รับการเสนอชื่อเข้าชิงรางวัลมังงะถัดไป ประจำปี พ.ศ. 2565 ในประเภทมังงะตีพิมพ์; โดยได้รับการเสนอชื่อเข้าชิงในประเภทเดียวกันอีกครั้งในปี พ.ศ. 2566 ถือเป็นตัวเลือกที่ได้รับความนิยมมากที่สุดจากผู้ลงคะแนนเสียงชาวอังกฤษ ติดอันดับที่ 8 ในผลสำรวจ "อนิเมะดัดแปลงที่คนต้องการมากที่สุด" ของ AnimeJapan ประจำปี พ.ศ. 2567

## ดูเพิ่ม
* *[[The Girl I Want Is So Handsome!]]* อีกหนึ่งซีรีส์มังงะโดย Yuama

## อ้างอิง

## แหล่งข้อมูลอื่น
*  
* 

หมวดหมู่:การ์ตูนญี่ปุ่นแนวยูริ
หมวดหมู่:การ์ตูนญี่ปุ่นแนวเสี้ยวชีวิต
หมวดหมู่:การ์ตูนญี่ปุ่นแนววีรคติ
หมวดหมู่:ความหลากหลายทางเพศในอนิเมะและมังงะ
หมวดหมู่:เซนชู
หมวดหมู่:มังงะของสำนักพิมพ์อิจิจินชะ
โฟร์ซีซันส์ ไพรเวท เรสซิเด้นซ์ กรุงเทพฯ

**โฟร์ซีซันส์ ไพรเวท เรสซิเด้นซ์ กรุงเทพฯ** () เป็นตึกระฟ้าที่อยู่อาศัยความสูง 73 ชั้น ตั้งอยู่ริมแม่น้ำเจ้าพระยา บนถนนเจริญกรุง ในพื้นที่แขวงยานนาวา เขตสาทร กรุงเทพมหานคร เป็นส่วนหนึ่งของโครงการเจ้าพระยา เอสเตท ของคันทรี่ กรุ๊ป ดีเวลลอปเมนท์ ตัวอาคารมีความสูงในเชิงโครงสร้างรวม 

## ประวัติ
left|thumb|330x330px| ด้านข้างอาคารมองจากแม่น้ำ
อาคารนี้เป็นอาคารที่สูงเป็นอันดับที่ 4 ในกรุงเทพมหานคร และประเทศไทย เป็นอันดับที่ 13 ในเอเชียตะวันออกเฉียงใต้ และเป็นอาคารที่อยู่อาศัยที่สูงเป็นอันดับที่ 23 ของโลก

อาคารตั้งอยู่ริมแม่น้ำเจ้าพระยา และมีความโดดเด่นมากกว่าอาคารที่อยู่อาศัยอื่นด้วยความสูง รูปแบบสถาปัตยกรรมเป็นแบบสมัยใหม่ และมีรูปทรงที่เป็นเอกลักษณ์เฉพาะตัว อาคารนี้พัฒนาโดยบริษัท คันทรี่ กรุ๊ป ดีเวลลอปเมนท์ จำกัด (มหาชน) และบริหารโดยเครือโรงแรมโฟร์ซีซันส์ ได้รับการออกแบบให้เป็นพื้นที่อยู่อาศัยถาวรหรือชั่วคราวสำหรับผู้คน วัสดุก่อสร้างที่ใช้ส่วนใหญ่เป็นกระจกและคอนกรีต

อาคารนี้เป็นหนึ่งในอาคารที่ใหม่ที่สุดในกรุงเทพมหานคร ซึ่งเป็นอีกสาเหตุหนึ่งที่ทำให้สังเกตเห็นได้ง่ายเนื่องจากมีด้านหน้าอาคาร

อาคารดังกล่าวเป็นส่วนหนึ่งของการขยายตัวของที่อยู่อาศัยในกรุงเทพมหานคร เนื่องจากมีนักท่องเที่ยวและประชาชนเดินทางเข้ามาในเมืองมากขึ้น ได้รับการยกย่องให้เป็น "แหล่งทองคำแห่งสุดท้ายในกรุงเทพฯ" เนื่องด้วยประชากรหนาแน่นและมีพื้นที่ก่อสร้างอาคารน้อย

อาคารนี้เป็นส่วนหนึ่งของโครงการ เจ้าพระยา เอสเตท ซึ่งมีมูลค่ารวมทั้งโครงการจำนวน 32,000 ล้านบาท เริ่มก่อสร้างเมื่อช่วงไตรมาสที่ 3 พ.ศ. 2557 และแล้วเสร็จเมื่อเดือนกุมภาพันธ์ พ.ศ. 2561 จากนั้นเริ่มโอนกรรมสิทธิ์ห้องพักตั้งแต่ต้นปี พ.ศ. 2563 โดย ณ เดือนกันยายน พ.ศ. 2563 มีการขายยูนิตออกไปแล้ว 70% แม้ว่าช่วงเวลาดังกล่าวจะเป็นช่วงที่มีการระบาดทั่วของโควิด-19 ก็ตาม

## ดูเพิ่ม

* รายชื่ออาคารที่สูงที่สุดในกรุงเทพมหานคร
* รายชื่ออาคารที่สูงที่สุดในประเทศไทย
* รายชื่ออาคารที่สูงที่สุดในเอเชียตะวันออกเฉียงใต้
* รายชื่ออาคารที่อยู่อาศัยที่สูงที่สุดในโลก

## อ้างอิง

## แหล่งข้อมูลอื่น
* 
* 

หมวดหมู่:อาคารที่อยู่อาศัยที่สร้างเสร็จในปี พ.ศ. 2561
หมวดหมู่:ก่อตั้งในกรุงเทพมหานครในปี พ.ศ. 2563
หมวดหมู่:สิ่งก่อสร้างริมแม่น้ำเจ้าพระยา
หมวดหมู่:สิ่งก่อสร้างในเขตสาทร
หมวดหมู่:อาคารชุดที่อยู่อาศัยในกรุงเทพมหานคร
กันตภณ สมพิทยานุรักษ์

**กันตภณ สมพิทยานุรักษ์**  เป็นนักฟุตบอลระดับอาชีพชาวไทย

## เกียรติประวัติ
**ร่วมกับสโมสรฟุตบอลหนองบัว พิชญ**
* **ชนะเลิศ** ไทยลีก 2 : ฤดูกาล 2563–64

## แหล่งข้อมูลอื่น
* Goal.com
* Players Profile - info.thscore.com
* 

หมวดหมู่:นักฟุตบอลชายชาวไทย
หมวดหมู่:กองหลังฟุตบอลชาย
หมวดหมู่:ผู้เล่นสโมสรฟุตบอลธนาคารกรุงเทพ
หมวดหมู่:ผู้เล่นสโมสรฟุตบอลสมุทรสงคราม
หมวดหมู่:ผู้เล่นสโมสรฟุตบอลจันทบุรี
หมวดหมู่:ผู้เล่นสโมสรฟุตบอลการท่าเรือ
หมวดหมู่:ผู้เล่นสโมสรฟุตบอลยาสูบ
หมวดหมู่:ผู้เล่นสโมสรฟุตบอลนครราชสีมา มาสด้า
หมวดหมู่:ผู้เล่นสโมสรฟุตบอลหนองบัว พิชญ
หมวดหมู่:ผู้เล่นสโมสรฟุตบอลอุดร ยูไนเต็ด
หมวดหมู่:ผู้เล่นสโมสรฟุตบอลลำปาง
หมวดหมู่:ผู้เล่นสโมสรฟุตบอลเชียงใหม่ ยูไนเต็ด
หมวดหมู่:ผู้เล่นสโมสรฟุตบอลเขลางค์ ยูไนเต็ด
หมวดหมู่:ผู้เล่นสโมสรฟุตบอลมหาวิทยาลัยนอร์ทกรุงเทพ
หมวดหมู่:ผู้เล่นในไทยลีก
หมวดหมู่:ผู้เล่นในไทยลีก 2
หมวดหมู่:ผู้เล่นในไทยลีก 3
หมวดหมู่:นักฟุตบอลจากจังหวัดสมุทรปราการ
จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

**การเลือกตั้ง[[สมาชิกสภาผู้แทนราษฎรจังหวัดนครสวรรค์]] พ.ศ. 2519** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองนครสวรรค์, อำเภอโกรกพระ, อำเภอลาดยาว, อำเภอบรรพตพิสัย และอำเภอเก้าเลี้ยว

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอชุมแสง, อำเภอหนองบัว, อำเภอท่าตะโก, อำเภอไพศาลี, อำเภอพยุหะคีรี, อำเภอตาคลี และอำเภอตากฟ้า

## ดูเพิ่ม
* จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518
* จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

## อ้างอิง

นครสวรรค์
หมวดหมู่:การเลือกตั้งในจังหวัดนครสวรรค์
พนักงานสำนักงาน

thumb|260x260px| พนักงานออฟฟิศ
**พนักงานสำนักงาน** () คือ บุคคลที่ทำงานด้านบริการวิชาชีพ ทำงานบนโต๊ะทำงาน งานจัดการ หรือ งานบริหาร  พนักงานสำนักงานอาจทำงานที่สำนักงานหรือสถานที่ที่ทำงานบริหารอื่น ๆ พนักงานสำนักงาน ได้แก่ สายงานที่เกี่ยวข้องกับภาครัฐ ที่ปรึกษา สถาบัน การศึกษา การบัญชี ธุรกิจ และ บริหารระดับสูง การสนับสนุนลูกค้า การออกแบบ เศรษฐศาสตร์ วิทยาศาสตร์ เทคโนโลยี วิศวกรรมศาสตร์ การวิจัยตลาด การเงิน ทรัพยากรบุคคล การวิจัยการดำเนินการ การตลาด การประชาสัมพันธ์ อสังหาริมทรัพย์ เทคโนโลยีสารสนเทศ การสร้างเครือข่าย กฎหมาย การดูแลสุขภาพ สถาปัตยกรรม และการวิจัยและพัฒนา

แตกต่างจากพนักงานใช้แรงงาน ที่จะทำงานโดยหัตถกิจ หรือทำงานในสาขาอาชีพที่ต้องใช้ทักษะ ส่วนงานหรืออาชีพสำหรับสตรี จะทำงานในด้านการดูแล การดูแลสุขภาพ งานสังคมสงเคราะห์ หรือการสอน

หมวดหมู่:ชนชั้นทางสังคม
หมวดหมู่:การจำแนกประเภทการจ้างงาน
หมวดหมู่:งานสำนักงาน
การรับเลี้ยงเป็นบุตร

right|thumb|320x320px| ซิสเตอร์ไอรีน จากโรงพยาบาลนิวยอร์กฟาวดลิง พร้อมกับเด็ก ๆ ซิสเตอร์ไอรีนเป็นหนึ่งในผู้บุกเบิกการรับเลี้ยงบุตรบุญธรรมสมัยใหม่ โดยวางระบบให้เด็กอยู่ตามลำพังแทนที่จะส่งไปอยู่ในสถานสงเคราะห์
**การรับเลี้ยงเป็นบุตร** () เป็นกระบวนการที่บุคคลรับช่วงต่อการดูแลบุตรจากผู้อื่น ซึ่งโดยปกติจะเป็นเด็ก ที่เป็นพ่อแม่ทางสายเลือดหรือตามกฎหมายของบุคคลนั้น การรับเลี้ยงเป็นบุตรตามกฎหมายเป็นการโอน สิทธิ และความรับผิดชอบทั้งหมดรวมทั้งสายสัมพันธ์ระหว่างบุตรกับบิดามารดา จากพ่อแม่ทางสายเลือดไปยังพ่อแม่บุญธรรมอย่างถาวร

ส่วนคำว่า ผู้ปกครอง เป็นการออกแบบมาเพื่อดูแลเด็ก การรับเลี้ยงเป็นบุตรมีจุดมุ่งหมายเพื่อให้เกิดการเปลี่ยนแปลงสถานะอย่างถาวร เพื่อต้องการได้รับการยอมรับจากสังคม ไม่ว่าจะเป็นผ่านกฎหมายหรือศาสนา ในอดีต สังคมบางแห่งได้บัญญัติกฎหมายเฉพาะเพื่อควบคุมการรับเลี้ยงเป็นบุตร ในขณะที่สังคมอื่น ๆ ใช้มาตรการที่ไม่เป็นทางการ (เช่น สัญญาที่ระบุสิทธิในการรับมรดก และความรับผิดชอบของผู้ปกครอง โดยไม่มีการโอนสายสัมพันธ์ระหว่างบุตรกับบิดามารดามาด้วย) ระบบการรับเลี้ยงดูแลบุตรสมัยใหม่ซึ่งเกิดขึ้นในศตวรรษที่ 20 มีแนวโน้มว่าจะมีกฎหมายและระเบียบข้อบังคับมาควบคุม

หมวดหมู่:กฎหมายครอบครัว
ทาโซงาเระโฮเต็ล

***ทาโซงาเระโฮเต็ล*** () เป็นเกมมือถือสัญชาติญี่ปุ่นที่สร้างโดย Benoma Ray และ SEEC เปิดตัวบนระบบปฏิบัติการไอโอเอสและแอนดรอยด์ในเดือนธันวาคม พ.ศ. 2560 และได้รับการดาวน์โหลดมากกว่า 1.1 ล้านครั้ง เกมรีเมคชื่อ *Tasokare Hotel Re:newal* ได้วางจำหน่ายบนไอโอเอสและแอนดรอยด์ในเดือนธันวาคม พ.ศ. 2565 และวางจำหน่ายบนสตีมบนพีซีในเดือนมกราคม พ.ศ. 2567 ซีรีส์อนิเมะทางโทรทัศน์ที่ผลิตโดยสตูดิโอ PRA เริ่มออกอากาศในเดือนมกราคม พ.ศ. 2568 ภาคต่อชื่อ *Tasokare Hotel: Tsubomi* ได้รับการประกาศแล้ว

## ตัวละคร
;
:
;
:
;
:
;
:
;
:
;
:
;
:

## สื่ออื่น
### เว็บตูน
การดัดแปลงเป็นเว็บตูนที่วาดโดยเรตสึนะและไอซึ คอนโจ เริ่มลงพิมพ์เป็นตอนออนไลน์บนเว็บไซต์ Comipo ของ Vivion เมื่อวันที่ 26 ธันวาคม พ.ศ. 2567

### อนิเมะ
มีการประกาศสร้างซีรีส์อนิเมะทางโทรทัศน์เมื่อวันที่ 24 มิถุนายน พ.ศ. 2567 ผลิตโดยสตูดิโอ PRA และกำกับโดยโคซุเกะ โคเรมิซึ ออกแบบตัวละครโดยยูโกะ ฮาริบะ และแต่งเพลงประกอบโดยสึจิโยะและชูการ์บีนส์ ซีรีส์นี้เริ่มออกอากาศในวันที่ 8 มกราคม พ.ศ. 2568 ทางช่องโตเกียวเอ็มเอ็กซ์และเครือข่ายอื่น ๆ เพลงเปิดคือ "TASOKARE" ขับร้องโดยคาโยโกะ โยชิซาวะ ขณะที่เพลงปิดคือ "Twilight" ขับร้องโดย Rib รีโมว์เป็นผู้ถือลิขสิทธิ์ในเรื่องนี้ และประกาศสตรีมทั่วโลกผ่านทางแอมะซอนไพรม์วิดีโอ, Anime Onegai, บิลิบิลิ, Tubi และช่องยูทูบ It's Anime

#### รายชื่อตอน

### ละครเวที
มีการดัดแปลงเป็นละครเวทีมีกำหนดแสดงที่โรงละครฮิโคเซ็นในอูเอโนะตั้งแต่วันที่ 24 เมษายน จนถึงวันที่ 4 พฤษภาคม พ.ศ. 2568

## หมายเหตุ

## อ้างอิง

## แหล่งข้อมูลอื่น
*  
*  
*

หมวดหมู่:มังงะที่ตีพิมพ์ในปี พ.ศ. 2567
หมวดหมู่:วิดีโอเกมที่ออกวางจำหน่ายในปี พ.ศ. 2560
หมวดหมู่:วิดีโอเกมที่ออกวางจำหน่ายในปี พ.ศ. 2565
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2568
หมวดหมู่:ซีรีส์อนิเมะทางโทรทัศน์ที่สร้างจากวิดีโอเกม
หมวดหมู่:เกมสำหรับแอนดรอยด์
หมวดหมู่:เกมสำหรับไอโอเอส
หมวดหมู่:การ์ตูนญี่ปุ่นแนวรหัสคดี
หมวดหมู่:วิดีโอเกมแนวรหัสคดี
หมวดหมู่:การ์ตูนญี่ปุ่นแนวเหนือธรรมชาติ
หมวดหมู่:เกมสำหรับวินโดวส์
หมวดหมู่:เว็บตูนญี่ปุ่น
หมวดหมู่:รีโมว์
โซยะ คุโรกาวะ

เป็นนักแสดงชาวญี่ปุ่นจากจังหวัดไซตามะ มีคุณพ่อเป็นคนไทย ชื่อไทยคือ ศุภศร เขาเป็นที่รู้จักจากบทบาทมินาโตะ มุกิโนะในภาพยนตร์ปี 2023 ที่กำกับโดย ฮิโรคาซึ โคเรเอดะ เรื่อง *[[Monster (2023 film)|Monster]]* ซึ่งทำให้เขาได้รับรางวัล บลู ริบบอน อะวอร์ดส์ ฟอร์ เบสท์ นิวคัมเมอร์

## ผลงาน
### ภาพยนตร์

### ละครโทรทัศน์

### พากย์เสียงภาษาญี่ปุ่น

## รางวัลและการเสนอชื่อเข้าชิง

## อ้างอิง

## แหล่งข้อมูลอื่น
*  
* Kurokawa Sōya on Japanese Film Database
* 

หมวดหมู่:บุคคลที่เกิดในปี พ.ศ. 2552
หมวดหมู่:คนที่ยังมีชีวิตอยู่
หมวดหมู่:นักแสดงเด็กชายชาวญี่ปุ่น หมวดหมู่:นักแสดงชายในภาพยนตร์ชาวญี่ปุ่น
หมวดหมู่:นักแสดงชายในโทรทัศน์ชาวญี่ปุ่น
หมวดหมู่:นักแสดงชายชาวญี่ปุ่นในศตวรรษที่ 21
หมวดหมู่:นักแสดงจากจังหวัดไซตามะ
โลเป เด เบกา

**เฟลิกซ์ โลเป เด เบกา อี การ์ปิโอ** (; 25 พฤศจิกายน ค.ศ. 156227 สิงหาคม ค.ศ. 1635) เป็นนักเขียนบทละคร กวี และนักประพันธ์ชาวสเปน ซึ่งเป็นบุคคลสำคัญในยุคทองของสเปน (ค.ศ. 1492–1659) ของวรรณกรรมบาโรกในวรรณคดีของสเปน โลเป เด เบกา เป็นรองมิเกล เด เซร์บันเตส เซร์บันเตสกล่าวว่าโลเป เด เบกาคือ “นกฟีนิกซ์แห่งปัญญา” (*Fénix de los ingenios*) และ “สัตว์ประหลาดแห่งธรรมชาติ” (*Monstruo de naturaleza*) 

โลเป เด เบกาได้ฟื้นฟูละครสเปนเมื่อละครนี้อยู่ในกระแสประชานิยม และร่วมกับนักเขียนบทละคร เปโดร กัลเดรอน เด ลา บาร์กา และ ตีร์โซ เด โมลินา กำหนดลักษณะเฉพาะของละครบาโรกสเปนด้วยความเข้าใจอย่างลึกซึ้งถึงสภาวะของมนุษย์ ผลงานวรรณกรรมของ เขาประกอบด้วยซอนเน็ต 3,000 บท นวนิยาย 3 เล่ม นวนิยายขนาดสั้น 4 เล่ม บท กวีแบบมหากาพย์ 9 บท และบทละครเวที ประมาณ 500 เรื่อง

## อ้างอิง

หมวดหมู่:นักเขียนชาวสเปน
หมวดหมู่:นักเขียนชาวสเปนในคริสต์ศตวรรษที่ 16
หมวดหมู่:บุคคลที่เสียชีวิตในปี พ.ศ. 2178
หมวดหมู่:บุคคลที่เกิดในปี พ.ศ. 2105
นวนิยายขนาดสั้น

**นวนิยายขนาดสั้น** () คือนวนิยายเชิงเรื่องเล่าที่มีความยาวสั้นกว่านวนิยาย ทั่วไปแต่ยาวกว่า เรื่องสั้น คำว่า *novella* ในภาษาอังกฤษ มาจากคำ  ในภาษาอิตาลี หมายถึงเรื่องสั้นที่เกี่ยวข้องกับข้อเท็จจริง (หรือดูเหมือนจะเป็นจริง)

*พจนานุกรมเมอร์เรียม-เวบสเตอร์* ให้คำจำกัดความของนวนิยายขนาดสั้นว่า "ผลงานนวนิยายที่มีความยาวและความซับซ้อนอยู่ระหว่างเรื่องสั้นกับ นวนิยาย" จำนวนหน้าหรือคำยังเป็นข้อถกเถียงว่า อย่างไรจะถือเป็นนวนิยายขนาดสั้น เรื่องสั้น หรือนวนิยาย สมาคมนักเขียนนิยายวิทยาศาสตร์และแฟนตาซี กำหนดให้จำนวนคำของนวนิยายขนาดสั้นอยู่ระหว่าง 17,500 ถึง 40,000 คำ ซึ่งเท่ากับ 250 คำต่อหน้า ซึ่งเท่ากับ 70 ถึง 160 หน้า

## อ้างอิง

หมวดหมู่:คำศัพท์และเทคนิคทางวรรณกรรม
ชัมเศทจี ตาตา

เซอร์ **ชัมเศทจี นสรวานจี ตาตา** (คุชราต: જમશેદજી તાતા) หรือ **ชัมเศทจี นสรวานจี ฏาฏา** (เทวนาครี: जमशेदजी नसरवानजी टाटा) หรือนิยมเรียกว่า **จัมเซตจี** (อักษรโรมัน: Jamsetji, 3 มีนาคม 1839 – 19 พฤษภาคม 1904) เป็นนักอุตสาหกรรมและผู้ใจบุญชาวอินเดีย ผู้ก่อตั้งเครือทาทา บริษัทเครือที่ใหญ่ที่สุดของอินเดีย และผู้สถาปนานครชัมเศทปุระ

ชัมเศทจีเกิดในครอบครัวชาวปาร์ซีที่นับถือศาสนาโซโรอัสเตอร์ซึ่งอพยพมาจากเปอร์เซีย และเป็นตระกูลนักบวช กระนั้นตาตาเป็นคนแรกที่ออกมาทำธุรกิจในตระกูล โดยการก่อตั้งบริษัทค้าขายในบอมเบย์ หลังทำงานในบริษัทค้าขายและส่งออก เขามองเห็นโอกาสในอุตสาหกรรมฝ้ายขณะเดินทางไปจีนเพื่อเจรจาธุรกิจ และก่อตั้งบริษัทผลิตผ้า เอ็มเปรสมิลล์ในนาคปุระ หลังจากนั้นได้ซื้อโรงงานน้ำมันที่ล้มละลายในมุมไบและแปรสถาภพมาเป็นโรงงานทอฝ้าย ในฐานะนักอุตสาหกรรมและนักธุรกิจ ตาตาได้ก่อตั้งบริษัทในหลายตลาด ซึ่งรวมถึงโรงแรมตาชมหัลในมุมไบ ซึ่งเป็นโรงแรมแห่งแรกในอินเดียที่มีระบบไฟฟ้า และมีบทบาทอย่างมากต่อการสถาปนาสถาบันวิทยาศาสตร์อินเดีย, บริษัทตาตาสตีล และ บริษัทตาตาพาวเวอร์ เขามีอิทธิพลต่อวงการอุตสาหกรรมในอินเดียอย่างมาก ถึงขั้นที่อดีตนายกรัฐมนตรี ชวาหัรลาล เนห์รู เรียกขานตาตาว่าเป็น "คณะกรรมการวางแผนที่มีตัวเขาคนเดียว" (One-Man Planning Commission)

ตาตาเป็นผู้ใจบุญและบริจาคเงินสนับสนุนในหลายสาขา โดยเฉพาะในด้านสุขภาพและการศึกษา สิ่งสืบเนื่องจากตาตา เช่น นครชัมเศทปุระซึ่งตั้งชื่อตามเขา ตาตาสมรสกับหิรบาอี ดาบู (Hirabai Daboo) มีบุตรด้วยกันสองคนคือ โทรัพจี ตาตา และ รตันจี ตาตา ซึ่งยังคงสืบทอดธุรกิจในเครือตาตา บทบาทของตาตาต่อสังคมอินเดียยังได้รับการยอมรับแม้หลังเขาเสียชีวิตไปแล้ว เช่น "รายชื่อผู้ใจบุญแห่งศตวรรษฮูรุน" (2021) ขึ้นชื่อตาตาอยู่อันดับหนึ่งด้วยเงินบริจาครวมกว่า 102,400 ล้านดอลล่าร์สหรัฐ (คำนวณตามอัตราเงินเฟ้อในปี 2021 เป็นเงินไทยประมาณ 3.3 ล้านล้านบาท) นับตั้งแต่การบริจาคเงินของเขาในปี 1892

## อ้างอิง

หมวดหมู่:บุคคลจากรัฐคุชราต
หมวดหมู่:นักธุรกิจชาวอินเดีย
หมวดหมู่:ชาวปาร์ซี
คลองลำปำ

[thumb|คลองลำปำบริเวณ[วังเจ้าเมืองพัทลุง]]
**คลองลำปำ** เป็นคลองในอำเภอเมืองพัทลุง จังหวัดพัทลุง แยกจากคลองปากหวะที่บ้านปากหวะ ตำบลลำปำ ไหลเป็นเส้นแบ่งเขตตำบลลำปำกับตำบลควนมะพร้าว ไปลงทะเลสาบสงขลา ที่บ้านลำปำ ตำบลลำปำ คลองมีความยาว 9 กิโลเมตร มีลำคลองหลายสายที่เชื่อมโยงกัน เช่น คลองนาท่อม คลองบ้านสวน คลองบ้านแร่ คลองท่าโพธิ์ คลองควนกุฏ คลองน้ำเชี่ยว และคลองหัววัง 

ริมคลองเป็นที่ตั้งของเมืองเก่าพัทลุงในช่วงปี พ.ศ. 2334–2466 สภาพปัจจุบันของชุมชนเมืองเก่าฝั่งเหนือคลองลำปำ มีโบราณวัตถุสถานที่สำคัญคือส่วนที่เป็นวังเจ้าเมืองพัทลุง

## อ้างอิง

ลำปำ
หมวดหมู่:อำเภอเมืองพัทลุง
จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

**การเลือกตั้ง[[สมาชิกสภาผู้แทนราษฎรจังหวัดนครสวรรค์]] พ.ศ. 2518** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2512 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองนครสวรรค์, อำเภอโกรกพระ, อำเภอลาดยาว, อำเภอบรรพตพิสัย และอำเภอเก้าเลี้ยว

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอชุมแสง, อำเภอหนองบัว, อำเภอท่าตะโก, อำเภอไพศาลี, อำเภอพยุหะคีรี, อำเภอตาคลี และอำเภอตากฟ้า

## ดูเพิ่ม
* จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
* จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

## อ้างอิง

นครสวรรค์
หมวดหมู่:การเลือกตั้งในจังหวัดนครสวรรค์
ตำบลโคกโคเฒ่า

**โคกโคเฒ่า** เป็นตำบลในอำเภอเมืองสุพรรณบุรี จังหวัดสุพรรณบุรี 

## ที่ตั้งและอาณาเขต
ตำบลโคกโคเฒ่า มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลดอนตาล และตำบลไผ่วง (อำเภอวิเศษชัยชาญ จังหวัดอ่างทอง)
* **ทิศตะวันออก** ติดต่อกับตำบลนาคู (อำเภอผักไห่ จังหวัดพระนครศรีอยุธยา)
* **ทิศใต้** ติดต่อกับตำบลจรเข้ใหญ่ และตำบลโคกคราม (อำเภอบางปลาม้า)
* **ทิศตะวันตก** ติดต่อกับตำบลท่าระหัด และตำบลไผ่ขวาง

## การปกครองส่วนภูมิภาค

### การปกครองส่วนภูมิภาค
ตำบลโคกโคเฒ่าแบ่งพื้นที่การปกครองออกเป็น 4 หมู่บ้าน ได้แก่

* **หมู่ที่ 1** บ้านโคกโคเฒ่า
* **หมู่ที่ 2** บ้านลำยาง
* **หมู่ที่ 3** บ้านสามหน่อ
* **หมู่ที่ 4** บ้านสามหน่อ-ลาดบัว

### การปกครองส่วนท้องถิ่น
ตำบลโคกโคเฒ่าเดิมมีฐานะเป็นสภาตำบลโคกโคเฒ่า ในปี พ.ศ. 2517 ต่อมาปี พ.ศ. 2538 สภาตำบลโคกโคเฒ่ามี 4 หมู่บ้าน พื้นที่ 26.0 ตารางกิโลเมตร ประชากร 3,551 คน และ 806 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลโคกโคเฒ่าอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลโคกโคเฒ่า

## อ้างอิง

โคกโคเฒ่า
โคกโคเฒ่า
จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512

**การเลือกตั้ง[[สมาชิกสภาผู้แทนราษฎรจังหวัดนครสวรรค์]] พ.ศ. 2512** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 กำหนดให้มีขึ้นในวันที่ 10 กุมภาพันธ์ พ.ศ. 2512 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเพิ่มจากการเลือกตั้งครั้งก่อนเมื่อเดือนธันวาคม พ.ศ. 2500 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 4 คน

## ภาพรวม

## ผลการเลือกตั้ง

## ดูเพิ่ม
* จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
* จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

## อ้างอิง

นครสวรรค์
หมวดหมู่:การเลือกตั้งในจังหวัดนครสวรรค์
ตำบลดอนตาล (อำเภอเมืองสุพรรณบุรี)

**ดอนตาล** เป็นตำบลในอำเภอเมืองสุพรรณบุรี จังหวัดสุพรรณบุรี 

## ที่ตั้งและอาณาเขต
ตำบลดอนตาล มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลดอนมะสังข์
* **ทิศตะวันออก** ติดต่อกับตำบลสาวร้องไห้ และตำบลไผ่วง (อำเภอวิเศษชัยชาญ จังหวัดอ่างทอง)
* **ทิศใต้** ติดต่อกับตำบลโคกโคเฒ่า
* **ทิศตะวันตก** ติดต่อกับตำบลไผ่ขวาง และตำบลสนามชัย

## ประวัติ
เหตุที่ชื่อว่า "ดอนตาล" เนื่องจากในสมัยก่อน บริเวณที่เป็นที่ตั้งของชุมชนบ้านดอนตาลแห่งนี้ เป็นป่ารกทึบมีต้นไม้นานาชนิดขึ้นอยู่เป็นจำนวนมาก จึงเป็นแหล่งอาหารของช้างป่าซึ่งอาศัยอยู่รวมกันเป็นโขลง และเที่ยวออกหาอาหารกินไปตามพื้นที่ต่าง ๆ จนมาถึงบริเวณพื้นที่ซึ่งเป็นที่ตั้งของชุมชนบ้านดอนตาลในปัจจุบัน ก็ได้กินลูกตาลสุกในระหว่างทางที่หากินและได้ถ่ายมูลออกมาเป็นเมล็ดของลูกตาลจําานวนมาก ทำให้ต่อมาบริเวณแห่งนี้จึงมีต้นตาลขึ้นอยู่เป็นจำนวนมาก ซึ่งเป็นที่มาของชื่อ *ดอนตาล*

เดิมพื้นที่ตำบลดอนตาลมี 7 หมู่บ้าน ปี พ.ศ. 2490 ทางราชการได้แยกพื้นที่ด้านทิศเหนือของตำบลดอนตาล 2 หมู่บ้าน ได้แก่ หมู่ 5 บ้านดอนมะสังข์ และหมู่ 6 บ้านหนองบอน ออกไปตั้งเป็น ตำบลดอนมะสังข์ และมีการลำดับหมู่บ้านในตำบลดอนตาลขึ้นใหม่

## การปกครองส่วนภูมิภาค

### การปกครองส่วนภูมิภาค
ตำบลดอนตาลแบ่งพื้นที่การปกครองออกเป็น 5 หมู่บ้าน ได้แก่

* **หมู่ที่ 1** บ้านหัวระกำ
* **หมู่ที่ 2** บ้านคันลำ
* **หมู่ที่ 3** บ้านดอนหญ้าแพรก
* **หมู่ที่ 4** บ้านไผ่เกาะโพธิ์งาม
* **หมู่ที่ 5** บ้านหนองแปดค่ำ

### การปกครองส่วนท้องถิ่น
ตำบลดอนตาลเดิมมีฐานะเป็นสภาตำบลดอนตาล ในปี พ.ศ. 2517 ต่อมาปี พ.ศ. 2538 สภาตำบลดอนตาลมี 5 หมู่บ้าน พื้นที่ 24.0 ตารางกิโลเมตร ประชากร 3,127 คน และ 739 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลดอนตาลอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลดอนตาล

## อ้างอิง

ดอนตาล
ดอนตาล
วัดแหลมดินสอ

**วัดแหลมดินสอ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะนางคำ อำเภอปากพะยูน จังหวัดพัทลุง ปัจจุบันมีพระครูสิทธิสุตคุณ (ประสิทธิ์ ป.ธ.4) เป็นเจ้าอาวาส

วัดแหลมดินสอตั้งวัดเมื่อ พ.ศ. 2484 ได้รับพระราชทานวิสุงคามสีมาเมื่อวันที่ 8 กุมภาพันธ์ พ.ศ. 2492 โดยมีนายฉุ้น เตียงอิ่ม และนายเส้ง มีรุ่งเรือง ร่วมบริจาคเงินซื้อที่ดินนำมาสร้างวัดครั้งแรก ในเวลาต่อมา กำนันฉาย วัชราภรณ์ (เตียงอิ่ม) ได้ร่วมกับชาวบ้านก่อสร้างอาคารเสนาสนะต่าง ๆ ชาวบ้านเรียกอีกนามว่า **วัดเกาะยวน** เพราะตั้งอยู่บนเกาะยวนในทะเลสาบสงขลา 

สิ่งก่อสร้างสถาปัตยกรรมรัตนโกสินทร์ ได้แก่ อุโบสถก่ออิฐถือปูนขนาด 6 ห้อง ตั้งอยู่บนฐานบัวลูกแก้วอกไก่ หลังคามุงกระเบื้องดินเผาปลายแหลม ประดับช่อฟ้า ใบระกา หางหงส์ กุฏิพระทรงไทย เป็นอาคารทรงปั้นหยา ยกพื้นสูง

## อ้างอิง

แหลมดินสอ
วัดเกาะโคบ

**วัดเกาะโคบ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บนเกาะหมากในทะเลสาบสงขลา ในตำบลเกาะหมาก อำเภอปากพะยูน จังหวัดพัทลุง 

วัดเกาะโคบ หรือ **วัดชลธาวดี** ตั้งวัดเมื่อ พ.ศ. 2481 โดยย่าห้องเลี่ยน และปู่เล็ก ติ้นหนู ได้นิมนต์พ่อท่านทอง จากวัดประดู่หอม เพื่อมาจำวัดที่บ้านเกาะโคบเพราะชาวบ้านลำบากในการทำบุญไม่มีวัดไม่มีพระ จึงขอให้ท่านมาอยู่ที่เกาะโคบ พ่อท่านทองได้ปลูกกุฏิที่ริมทะเลในที่ดินของย่าห้องเลี่ยน ปู่เล็ก ติ้นหนู ดูแลความช่วยเหลือทุกอย่างและได้ชักนำชาวบ้านทำบุญ จน พ.ศ. 2494 ท่านสังข์เป็นเจ้าอาวาสรับดูแลที่ดินต่อ ย่าห้องปู่เล็ก ติ้นหนู ก็ให้ท่านทองสร้างกุฏิในวัดอาศัยซึ่งเป็นป่ารกร้าง ชาวบ้านช่วยกันสร้างกุฏิในวัดอาศัยซึ่งเป็นป่ารกร้าง และได้พัฒนาวัดต่อเรื่อยมา

สิ่งก่อสร้างที่สำคัญ คือ มีเจดีย์สีทอง ก่ออิฐถือปูนรูปทรงระฆัง สูงประมาณ 10 เมตร ที่วัดนี้ขุดพบรูปพระโพธิสัตว์อวโลกิเตศวร สำริด 1 องค์ เป็นศิลปะศรีวิชัย เป็นต้น ปัจจุบันสูญหายหมดแล้ว ปูชนียวัตถุที่สำคัญ ได้แก่ พระพุทธรูปศาลากลางน้ำ

## อ้างอิง

เกาะโคบ
โรงแรมเพชฌฆาต

เป็นซีรีส์มังงะญี่ปุ่นที่เขียนและวาดภาพประกอบโดยอาโอะ ทาจิมะ ได้รับการตีพิมพ์เป็นตอนออนไลน์ผ่านเว็บไซต์ซันเดย์ เวบรี่ของสำนักพิมพ์โชงากูกัง ตั้งแต่เดือนมิถุนายน พ.ศ. 2564 จนถึงเดือนสิงหาคม พ.ศ. 2568 และรวบรวมตีพิมพ์เป็นเล่มรวมทั้งสิ้น 12 เล่ม ซีรีส์อนิเมะทางโทรทัศน์ที่ผลิตโดยสตูดิโอบริดจ์ ออกอากาศตั้งแต่เดือนกรกฎาคมจนถึงเดือนกันยายน พ.ศ. 2568 ฤดูกาลที่ 2 มีกำหนดออกอากาศในเดือนตุลาคม พ.ศ. 2569

## ตัวละคร
;
:
;
:
;
:

## สื่อ
### มังงะ
*โรงแรมเพชฌฆาต*เขียนและวาดภาพประกอบโดยอาโอะ ทาจิมะ ได้เริ่มลงพิมพ์เป็นตอนบนเว็บไซต์ซันเดย์ เวบรี่ของสำนักพิมพ์โชงากูกัง ตั้งแต่วันที่ 12 มิถุนายน พ.ศ. 2564 จนถึงวันที่ 30 สิงหาคม พ.ศ. 2568 ตอนต่าง ๆ ได้รับการรวบรวมตีพิมพ์เป็นเล่ม(*[[ทังโกบง]]*) เป็นจำนวน 12 เล่ม โดยเนชั่น เอ็ดดูเทนเมนต์ได้ประกาศเป็นผู้ถือลิขสิทธิ์มังงะเรื่องนี้ในฉบับภาษาไทยเมื่อวันที่ 7 สิงหาคม พ.ศ. 2566

### อนิเมะ
มีการประกาศสร้างซีรีส์อนิเมะทางโทรทัศน์เมื่อวันที่ 8 พฤศจิกายน พ.ศ. 2567 ซีรีส์เรื่องนี้ผลิตโดยสตูดิโอบริดจ์ และกำกับโดยเท็ตสึโระ อามิโน โดยมีโชจิ โยเนมูระเป็นผู้เขียนบท ชินโงะ ฟูจิซากิเป็นผู้ออกแบบตัวละคร และโคฮารุแห่งชารัน-โป-รันตันเป็นผู้แต่งเพลงประกอบ อออกอากาศตั้งแต่วันที่ 6 กรกฎาคม จนถึงวันที่ 28 กันยายน พ.ศ. 2568 ทางช่องทีวีโตเกียวและช่องในเครือ เพลงเปิดของเรื่องคือ  ร้องโดยอิมาเซะ ขณะที่เพลงปิดของเรื่องคือ "Merry Go Round" ร้องโดย Noa  เมเดียลิงก์เป็นผู้ถือลิขสิทธิ์ซีรีส์นี้ในเอเชีบตะวันออกเฉียงใต้และสตรีมบนยูทูบช่อง Ani-One Asia

หลังจากตอนจบของฤดูกาลแรก ก็ได้มีการประกาศทำฤดูกาลที่สอง มีกำหนดออกอากาศในเดือนตุลาคม พ.ศ. 2569

#### รายชื่อตอน

## ผลตอบรับ
ซีรีส์นี้ได้รับการแนะนำโดยนักวาดมังงะเรย์ ฮิโรเอะ และนักเขียนนิยายโคทาโร่ อิซากะ

## หมายเหตุ

## อ้างอิง

## แหล่งข้อมูลอื่น
* 
* 
* 
*

หมวดหมู่:มังงะที่ตีพิมพ์ในปี พ.ศ. 2564
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2568
หมวดหมู่:ซีรีส์อนิเมะที่สร้างจากมังงะ
หมวดหมู่:การ์ตูนญี่ปุ่นแนวนาฏกรรม
หมวดหมู่:บันเทิงคดีเกี่ยวกับการลอบสังหาร
หมวดหมู่:เว็บคอมิกญี่ปุ่น
หมวดหมู่:เมเดียลิงก์
หมวดหมู่:มังงะของสำนักพิมพ์โชงากูกัง
หมวดหมู่:การ์ตูนญี่ปุ่นแนวโชเน็ง
หมวดหมู่:เว็บคอมิกที่ได้รับการตีพิมพ์
หมวดหมู่:ซีรีส์อนิเมะโทรทัศน์ที่กำลังจะมา
หมวดหมู่:เนชั่น เอ็ดดูเทนเมนต์
หมวดหมู่:บริดจ์ (สตูดิโอ)
เอโนค

**เอโนค** (; ; ;  *Henṓkh*;  **) เป็นบุคคลในคัมภีร์ไบเบิลและเป็นปฐมบรรพบุรุษก่อนสมัยน้ำท่วมโลกของโนอาห์ เป็นบุตรชายของยาเรดและเป็นบิดาของเมธูเสลาห์

ความในหนังสือปฐมกาลระบุว่าเอโนคมีอายุ 365 ปีก่อนที่พระเจ้าจะรับเอโนคไป ความกล่าวว่าเอโนค "ดำเนินกับพระเจ้าแล้วก็หายไปเพราะพระเจ้าทรงรับเขาไป" () ซึ่งตีความได้ว่าเอโนคขึ้นสวรรค์ขณะมีชีวิตในบางประเพณีของศาสนายูดาห์และศาสนาคริสต์ ในขณะที่ประเพณีอื่น ๆ มีการตีความแตกต่างกันไป

เอโนคเป็นบุคคลสำคัญในประเพณีของศาสนายูดาห์และศาสนาคริสต์จำนวนมาก ถือกันว่าเอโนคเป็นผู้เขียนหนังสือเอโนค และยังเรียกว่าเป็นอาลักษณ์แห่งการพิพากษา ในพันธสัญญาใหม่ เอโนคถูกกล่าวถึงในพระวรสารนักบุญลูกา, จดหมายถึงชาวฮีบรู และจดหมายของนักบุญยูดา จดหมายของนักบุญยูดายังอ้างอิงความจากหนังสือเอโนค ในคริสตจักรโรมันคาทอลิก, อีสเทิร์นออร์ทอดอกซ์ และออเรียนทัลออร์ทอดอกซ์ เอโนคได้รับการยกย่องเป็นนักบุญ

ชื่อของเอโนค (ฮีบรู: חֲנוֹךְ *Ḥănōḵ*) มาจากรากศัพท์ภาษาฮีบรู חנך (*ḥ-n-ḵ*) มีความหมายว่า ฝึกฝน, ริเริ่ม, อุทิศ, เปิดฉาก โดย חֲנוֹךְ/חֲנֹךְ (*Ḥănōḵ*) เป็นรูปคำสั่งของคำกริยา

## พงศาวลี

## หมายเหตุ

## อ้างอิง

## แหล่งข้อมูลอื่น

* The Descendants of Adam, The Legacy of Cain, The Souls Elijah and Enoch
* Catholic Encyclopedia ''Henoch'' (1914)
* Andrei A. Orlov essays on 2 Enoch: *[http://www.marquette.edu/maqom/enochpriest.html Enoch as the Heavenly Priest]*, *[http://www.marquette.edu/maqom/enochsecrets.html Enoch as the Expert in Secrets]*, *[http://www.marquette.edu/maqom/enochscribe.html Enoch as the Scribe]* and *[http://www.marquette.edu/maqom/enochmediator.html Enoch as the Mediator]*
* Ed. Philip P. Wiener ''Dictionary of the History of Ideas'': Cosmic Voyages (1973)
* Dr. Reed C. Durham, Jr. Comparison of Masonic legends of Enoch and Mormon scriptures description of Enoch (1974)

หมวดหมู่:บุคคลจากหนังสือปฐมกาล
หมวดหมู่:บุคคลจากบทจดหมายคาทอลิก
หมวดหมู่:นักบุญจากพันธสัญญาเดิม
เอโนค (บุตรคาอิน)

**เอโนค** (; ; ; *Ḥănōḵ*) เป็นบุคคลในหนังสือปฐมกาล เป็นบุตรชายของคาอินและเป็นบิดาของอิราด

## เรื่องเล่า
หลังคาอินเดินทางมาถึงในแผ่นดินโนดที่ซึ่งพระยาห์เวห์เนรเทศให้คาอินไปอยู่เพื่อลงโทษที่คาอินสังหารอาเบลน้องชายของตนเอง ภรรยาของคาอินก็ตั้งครรภ์และให้กำเนิดบุตรชายคนแรกของคาอินซึ่งได้รับการแต่งชื่อว่าเอโนค 

ระวังสับสนระหว่างเอโนคคนนี้กับเอโนคบุตรยาเรดซึ่งถือกันว่าเป็นผู้เขียนหนังสือเอโนค

หลังการถือกำเนิดของเอโนค ความในภาษาฮีบรูของ ไม่ชัดเจนว่าคาอินสร้างเมืองและตั้งชื่อเมืองตามชื่อของบุตรชาย หรือเป็นตัวเอโนคเองที่เป็นผู้สร้างเมือง ความในพระคริสตธรรมคัมภีร์ ฉบับมาตรฐานระบุให้ชัดเจนว่าเป็นคาอินที่สร้างเมืองและตั้งชื่อเมืองตามชื่อของบุตรชาย

หนังสือจูบิลีส์ 4:9 ระบุว่ามารดาหรือป้า/น้าของเอโนคมีชื่อว่าอาวาน

## พงศาวลี

## อ้างอิง

หมวดหมู่:บุคคลจากหนังสือปฐมกาล
หมวดหมู่:คาอินและอาเบล
แผ่นดินโนด

**แผ่นดินโนด** (; &nbsp;– *ʾereṣ-Nōḏ*) เป็นสถานที่ที่ถูกกล่าวถึงในหนังสือปฐมกาลของคัมภีร์ฮีบรู ตั้งอยู่ "ทางทิศตะวันออกของเอเดน" (*qiḏmaṯ-ʿḖḏen*) เป็นที่ที่คาอินถูกพระยาห์เวห์เนรเทศให้มาอยู่หลังคาอินสังหารอาเบลน้องชายของตนเอง ความในปฐมกาล 4:16 มีว่า:

ปฐมกาล 4:17 เล่าว่าหลังคาอินมาถึงดินแดนโนดแล้ว ภรรยาของคาอินก็ให้กำเนิดบุตรชายของคาอินชื่อว่าเอโนค คาอินได้สร้างเมืองขึ้นและตั้งชื่อเมืองว่าเอโนคตามชื่อบุตรชายของตน

## อ้างอิง

## บรรณานุกรม
* Byron, John. Cain and Abel in text and tradition : Jewish and Christian interpretations of the first sibling rivalry. Leiden: Brill, 2011. 
* Delaney, David Kevin. *The Sevenfold Vengeance of Cain: Genesis 4 in Early Jewish and Christian Interpretation*. PhD dissertation accepted at University of Virginia, May 1996.

## แหล่งข้อมูลอื่น
* Genesis 4:16 at BibleGateway.com
* Matthew Kempf, *[https://archive.org/details/b2244743x The wandering Cainidae, or, The ancient nomads : a lecture delivered to the Medical Society of Dubois County, and to the citizens of Huntingburgh, Indiana, April 22, 1879 ]*

หมวดหมู่:หนังสือปฐมกาล
หมวดหมู่:สถานที่ในโทราห์
หมวดหมู่:คาอินและอาเบล
บุญพระธาตุหลวง

**[[พระธาตุหลวง]]**เป็นสัญลักษณ์ประจำชาติและเป็นอนุสรณ์สถานทางศาสนาที่สำคัญที่สุดของประเทศลาว เทศกาลทางศาสนาพุทธนิกายเถรวาทที่สำคัญที่สุดในกรุงเวียงจันทน์คือ **บุญพระธาตุหลวง** () จัดขึ้นที่พระธาตุหลวงเป็นเวลา 3 วันในช่วงวันขึ้น 15 ค่ำเดือน 12 ตามปฏิทินจันทรคติ (อยู่ในช่วงเดือนพฤศจิกายน)

## พระธาตุหลวง

พระธาตุหลวงสร้างขึ้นเมื่อปี พ.ศ. 2109 ถูกทำลาย รื้อถอน และบูรณะหลายครั้ง พระธาตุหลวงถือเป็นสถานที่ศักดิ์สิทธิ์เนื่องจากชาวลาวเชื่อว่าสถูปนี้เป็นที่ประดิษฐานของพระบรมสารีริกธาตุของพระพุทธเจ้า

## เทศกาล
พระสงฆ์และฆราวาสจากทั่วประเทศลาวจะมาร่วมเทศกาลบุญพระธาตุหลวงด้วยพิธีกรรมทางศาสนาเป็นเวลา 3 วัน ตามด้วยการจัดเทศกาลเป็นเวลา 1 สัปดาห์ทั้งกลางวันและกลางคืน ขบวนแห่ของฆราวาสเริ่มเดินจากวัดสีเมืองในตัวเมืองและมุ่งไปยังพระธาตุหลวงเพื่อทำบุญตักบาตรแก่พระสงค์เพื่อสะสมบุญสำหรับการกลับชาติมาเกิดในชีวิตที่ดียิ่งขึ้น ส่วนพิธีกรรมทางศาสนาสิ้นสุดด้วยการที่ฆราวาสถือธูปเทียนเป็นเครื่องบูชา เดินเวียนรอบพระธาตุหลวง 3 รอบเพื่อบูชาพระพุทธเจ้า มีวงดนตรีพื้นบ้านและวงดนตรียอดนิยม รวมถึงการแสดงละครให้ความบันเทิงในงานเทศกาล  

## อ่านเพิ่มเติม
**The Politics of Ritual and Remembrance : Laos Since 1975*, by Grant Evans, University of Hawai'i Press (1998)
*Ladwig, Patrice (2015). Worshipping relics and animating statues. Transformations of Buddhist statecraft in contemporary Laos. *Modern Asian Studies* Vol.49/6, 2015, pp. 1875–1902.

## อ้างอิง

หมวดหมู่:เทศกาลพุทธในประเทศลาว
เอดีเค ดามาชิอิ

***เอดีเค ดามาชิอิ*** () เป็นวิดีโอเกมรวมจากบริษัทเอสเอ็นเค เพลย์มอร์ ซึ่งวางจำหน่ายในประเทศญี่ปุ่นเมื่อวันที่ 18 ธันวาคม ค.ศ. 2008 สำหรับเครื่องเพลย์สเตชัน 2 และต่อมา ได้มีการพอร์ตเกมดังกล่าวออกนอกประเทศญี่ปุ่นสำหรับเครื่องเพลย์สเตชัน 4 ใน ค.ศ. 2017

วิดีโอเกมรวมนี้ประกอบด้วยเกมอาร์เคด/นีโอจีโอจำนวนห้าเกม ซึ่งพัฒนาโดยบริษัทเอดีเค และเผยแพร่โดยเอสเอ็นเค เพลย์มอร์ เกมทั้งห้าเกมเป็นพอร์ตอาร์เคด 1:1 โดยมีการปรับปรุงเพียงเล็กน้อยในรูปแบบของรายการทักษะ/รายการการเคลื่อนไหวของตัวละครในบรรดาเกมต่อสู้ดังกล่าว ที่ไม่มีการเปลี่ยนแปลงใด ๆ เพิ่มเติม เกมทั้งหมดเป็นเกม 2 มิติและเกมแต่ละเกมเหมาะสำหรับผู้เล่น 1–2 คน โดยต่างจากเกมนีโอจีโอเวอร์ชันภาษาญี่ปุ่นอื่น ๆ สำหรับเพลย์สเตชัน 2 คือเกมเหล่านี้ไม่มีโหมดออนไลน์

## เกม
* *[[สึไกกังกังโคชิงเกียวกุ]]* (ค.ศ. 1994)
* *[[นินจามาสเตอร์: ฮาโอนินโปโจ]]* (ค.ศ. 1996)
* *[[นินจาคอมแบต]]* (ค.ศ. 1990)
* *[[นินจาคอมมานโด]]* (ค.ศ. 1992)
* *[[ทวินเคิลสตาร์สไปรส์]]* (ค.ศ. 1996)

## ดูเพิ่ม
* เอสเอ็นเค เพลย์มอร์

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2551
หมวดหมู่:เกมสำหรับเพลย์สเตชัน 2
หมวดหมู่:เกมสำหรับเพลย์สเตชัน 4
หมวดหมู่:เกมสำหรับเพลย์สเตชัน เน็ตเวิร์ก
หมวดหมู่:วิดีโอเกมรวมจากค่ายเอสเอ็นเค
หมวดหมู่:วิดีโอเกมเกี่ยวกับนินจา
หมวดหมู่:วิดีโอเกมที่พัฒนาขึ้นในประเทศญี่ปุ่น
วัดเขาชวัง

**วัดเขาชวัง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโป่งน้ำร้อน อำเภอโป่งน้ำร้อน จังหวัดจันทบุรี

วัดเขาชวังตั้งวัดเมื่อวันที่ 5 มิถุนายน พ.ศ. 2550 ได้รับพระราชทานวิสุงคามสีมาเมื่อวันที่ 20 มิถุนายน พ.ศ. 2555

วัดเขาชวังมีอุโบสถแกะสลักด้วยไม้ทั้งหลังบอกเล่าพุทธประวัติ เมื่อปลาย พ.ศ. 2553 พระอธิการหนูทอง หาสจิตโต เจ้าอาวาสวัดเขาชวัง มีแนวความคิดต้องการสร้างอุโบสถไม่ให้เหมือนกับวัดอื่น ๆ จึงว่าจ้างช่างแกะสลักจากจังหวัดเชียงใหม่ มาทำการแกะสลักเรื่องราวพุทธประวัติ นักษัตร 12 ราศี และตามวรรณคดี พระเวสสันดรชาดก และวิถีชีวิตของชาวบ้านในสมัยโบราณ นำไม้เหลือใช้ และส่วนหนึ่งทางวัดซื้อมา เช่น ไม้สัก ไม้ตะเคียน ไม้ประดู่ และไม้แดง มาสร้าง อุโบสถไม้หลังนี้แกะสลักทั้งหลังแล้วเสร็จเมื่อวันที่ 5 พฤษภาคม พ.ศ. 2556

## อ้างอิง

เขาชวัง
หมวดหมู่:อำเภอโป่งน้ำร้อน
จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500

**การเลือกตั้ง[[สมาชิกสภาผู้แทนราษฎรจังหวัดนครสวรรค์]] กุมภาพันธ์ พ.ศ. 2500** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 กำหนดให้มีขึ้นในวันที่ 26 กุมภาพันธ์ พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2495 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

## ภาพรวม

## ผลการเลือกตั้ง

## ดูเพิ่ม
* จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500

## อ้างอิง

นครสวรรค์
หมวดหมู่:การเลือกตั้งในจังหวัดนครสวรรค์
วัดเนินตากแดด

**วัดเนินตากแดด** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองบอน อำเภอบ่อไร่ จังหวัดตราด ปัจจุบันพระครูกิตติญาณวิจักษ์ เจ้าคณะตำบลบ่อพลอย และเป็นเจ้าอาวาสวัดเนินตากแดด

วัดเนินตากแดด เดิมชื่อว่า **วัดป่าหนองบอน** ก่อตั้งขึ้นเมื่อ พ.ศ. 2482  โดยมีพระอาจารย์สมบุญ (พระครูสังวรวิเทศ) เป็นผู้ก่อตั้ง ในปี พ.ศ. 2502 ได้เปลี่ยนชื่อเป็น "วัดเนินตากแดด" ตามชื่อเนินเขาที่ตั้งอยู่ด้านหลังวัด ซึ่งเป็นเนินเขาที่ได้รับแสงแดดตลอดวัน ได้รับพระราชทานวิสุงคามสีมาเมื่อวันที่ 18 เมษายน พ.ศ. 2555

วัดเนินตากแดดได้รับจัดตั้งเป็นสำนักปฏิบัติธรรมประจำจังหวัดตราด เมื่อ พ.ศ. 2554 ตามมติมหาเถรสมาคมครั้งที่ 11/2554 โดยเป็นสำนักปฏิบัติธรรมประจำจังหวัดตราด แห่งที่ 14

พระประธานในอุโบสถเป็นองค์เล็กและมีหลวงพ่อสัมฤทธิ์ ที่สร้างขึ้นสมัยสุโขทัย อีกทั้งอุโบสถสองชั้น ชั้นที่ 2 ส่วนของอุโบสถที่สร้างด้วยไม้สักทองทั้งหลัง

## อ้างอิง

เนินตากแดด
มิกิ เอ็นโด

**มิกิ เอ็นโด** (; 18 มกราคม 1986 – 11 มีนาคม 2011) เป็นพนักงานประจำหน่วยบริหารจัดการภัยพิบัติของเมืองมินามิซันริคุ มีหน้าที่รับผิดชอบในการกระจายเสียงแนวปฏิบัติและประกาศเตือนเมื่อเกิดภัยพิบัติ

ระหว่างแผ่นดินไหวและคลื่นสึนามิในโทโฮกุเมื่อปี 2011 เธอประจำอยู่ที่จุดกระจายเสียงของเธอบนชั้นสองของอาคารหน่วยบริหารจัดการภัยพิบัติที่สูงสามชั้น และยังคงออกประกาศเตือนภัยและแนวทางปฏิบัติออกทางลำโพงสาธารณะในชุมชนกระทั่งสึนามิพัดเข้าอาคารและตัดระบบลำโพงในเมือง เธอเสียชีวิตในสึนามินั้น จากจำนวน 40 คนที่อพยพหนีภัยขึ้นไปบนยอดอาคารดังกล่าว มีเพียง 11 คนที่รอดชีวิตด้วยการเกาะอยู่บนเสากระจายสัญญาณบนยอดอาคาร

เธอได้รับการเชิดชูเกียรติโดยสื่อญี่ปุ่นว่าเป็นวีรสตรีผู้เสียสละชีวิตของเธอเพื่อช่วยอีกหลายชีวิต ร่างของเธอถูกพบและระบุตัวตนได้โดยทางการในวันที่ 23 เมษายน 2011

อาคารสำนักงานใหญ่ของหน่วยที่เธอประจำการอยู่จนวาระสุดท้ายของชีวิตยังคงอยู่ถึงปัจจุบัน ในสภาพที่เหลือแต่โครงเหล็กกล้าสีแดง ภาพถ่ายจากระหว่างสึนามิถล่มที่จุดสูงสุดแสดงให้เห็นว่าดาดฟ้าอาคารจมอยู่ใต้น้ำทั้งหมด โดยมีคนจำนวนหนึ่งเกาะอยู่บนเสากระจายสัญญาณบนดาดฟ้า ซากของอาคารยังคงได้รับการอนุรักษ์ถึงปัจจุบันนี้

## อ้างอิง

หมวดหมู่:แผ่นดินไหวและคลื่นสึนามิในโทโฮกุ พ.ศ. 2554
โคชิโร ทานากะ

**โคชิโร ทานากะ** (; เกิดปี 1940) เป็นครูศิลปะป้องกันตัวและทหารผ่านศึกจากสงครามโซเวียต-อัฟกัน ทานากะลาออกจากอาชีพประจำสำนักงานเพื่อเผชิญหน้ากับความกลัวต่อความตายของเขา เขาเดินทางไปยังเปศวาร์ ประเทศปากีสถาน และจากนั้นไปยังสาธารณรัฐประชาธิปไตยอัฟกานิสถานเพื่อเข้าร่วมกับจามีอาเตอิสลามี และร่วมรบในสงครามโดยต่อสู้กับกองทัพโซเวียตและรัฐบาลอัฟกานิสถาน

## ชีวิตช่วงต้น
โคชิโร ทานากะ เกิดเมื่อปี 1940 ในเมืองทางาวะ จังหวัดฟูกูโอกะ เขาเรียนคาราเต้มาตั้งแต่เด็ก รวมถึงยังเรียนยูโดและเค็นโด เขาจบการศึกษาจากคณะนิติศาสตร์และเศรษฐศาสตร์ มหาวิทยาลัยคานางาวะ

### อัฟกานิสถาน
ในปี 1985 ขณะนั่งอนู่ในสำนักงานที่เขาทำงานในเขตชินจูกุ โตเกียว เข้าเริ่มเตรียมการณ์การเดินทางไปอัฟกานิสถาน โดยจะสนับสนุนตนเองด้วยเงินของตนเอง เชาเดินทางไปยังเปศวาร์ ซึ่งในเวลานั้นเป็นเมืองหลวงของแคว้นนอร์ตเวสต์ฟรอนต์เทียร์ในประเทศปากีสถาน พร้อมด้วยเงินหนึ่งแสนดอลล่าร์สหรัฐที่ตั้งใจจะไปแจกจ่ายแก่พวกมุจาฮิดีน เปศวาร์ในเวลานั้นเป็นศูนย์กลางของขบวนการต้านทานของอัฟกานิสถานและมีกองกำลังกองโจรเจ็ดหน่วยของอัฟกันที่ประจำการในเมือง รวมถึงมีผู้ลี้ภัยชาวอัฟกันอยู่อีกสรมล้านคน ทานากะเข้าร่วมกับจามีอาเตอิสลามี กลุ่มมุจาฮิดีนอันดับสองในเวลานั้น นำโดยบูร์ฮานุดดีน รับบานี เมื่อเขากกลังเตรียมตัวออกเดินทางไปยังอัฟกานิสถาน ภรรยาของเขา ทาคิโก ยืนเคียงข้าง สนับสนุนการตัดสินใจของทานากะ กระนั้นก็ยังอยากให้เขาไม่ไปอัฟกานิสถาน ในภายหลังเธอยังยอมรับกับสื่อว่าเธอไม่เข้าใจว่าทำไมสามีของเธอถึงถูกดึงดูดด้วยมุจาฮิดีนขนาดนั้น

### ผลตอบรับจากญี่ปุ่น
รัฐบาลญี่ปุ่นแสดงออกไม่เห็นด้วยกับการกระทำของเขา สถานทูตญี่ปุ่นประจำนครอิสลามาบาดในปากีสถานได้ออกคำเตือนแก่ทานากะถึงความไม่เหมาะสมที่เขาจะมีส่วนร่วมกับข้อขัดแย้งในอัฟกานิสถาน แต่ทานากะปฏิสเธที่จะสนใจคำเตือนนี้ ทานากะมองตนเองเป็นผู้สละชีพเพื่อญี่ปุ่น ผ่านการต่อสู้กับโซเวียตซึ่งมีข้อพิพาทหมู่เกาะคูริลกับญี่ปุ่น

## หลังอัฟกานิสถาน
ต่อมาเขาได้กบายมาเป็นผู้บริหารใหญ่ของสมาคมเสรีภาพอัฟกานิสถาน ญี่ปุ่น (Japan Freedom Afghanistan Association) และคณะกรรมาธิการของคณะกรรมการบรรเทาภัยผู้อพยพนานาชาติ (International Refugee Relief Committee) ในปี 2008 เขาเปิดตัวโรงเรียน "ฮิโกสกูล" (Hiko School)

ทานากะได้เขียนอัตชีวประวัติของตนเองจากเรื่องราวการต่อสู้โซเวียตและรัฐบาลอัฟกันที่สนับสนุนคอมมิวนิสต์ในหนังสือชื่อว่า *ทหารโซเวียตในจุดเล็งปืน: การรบของข้าพเจ้าในอัฟกานิสถาน* ("Soviet Soldiers in a Gun Sight, My Battle in Afghanistan")

## อ้างอิง

หมวดหมู่:ทหารชาวญี่ปุ่น
หมวดหมู่:ผู้ฝึกศิลปะการต่อสู้ชาวญี่ปุ่น
หมวดหมู่:มุจาฮิดีน
หมวดหมู่:บุคคลจากจังหวัดฟูกูโอกะ
จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500

**การเลือกตั้ง[[สมาชิกสภาผู้แทนราษฎรจังหวัดนครสวรรค์]] ธันวาคม พ.ศ. 2500** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 กำหนดให้มีขึ้นในวันที่ 15 ธันวาคม พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกุมภาพันธ์ พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 4 คน

## ภาพรวม

## ผลการเลือกตั้ง

## ดูเพิ่ม
* จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500
* จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512

## อ้างอิง

นครสวรรค์
หมวดหมู่:การเลือกตั้งในจังหวัดนครสวรรค์